stanford-oval/wikipedia huggingface dataset:
Luettelo Viron kunnista 1990–2017
Võrumaa

Antsla (sisältää Antslan epäitsenäisen kaupungin)
Haanja
Lasva
Meremäe
Misso
Mõniste
Rõuge
Sõmerpalu
Urvaste
Varstu
Vastseliina
Võru
Ennen vuotta 2017 lakkautetut kunnat:
Antslan kaupunki ja Antslan kunta yhdistyivät Antslan kunnaksi 1999
Aiheesta muualla

Kuvia tai muita tiedostoja aiheesta Viron kunnat Wikimedia Commonsissa
Kuvia tai muita tiedostoja aiheesta Viron kuntien ja kaupunkien liput Wikimedia Commonsissa
Kuvia tai muita tiedostoja aiheesta Viron kuntien ja kaupunkien vaakunat Wikimedia Commonsissa
Servinski, Mihkel; Kivilaid, Marika; Tischler, Greta ja Valgma, Ülle: Keskmine omavalitsusüksus enne haldusreformi Statistikablogi. 7.6.2016. Statistikaamet. (viroksi)
Liivi Uuet, Eesti Omavalitsusliitude Ühendus, Eesti Riigiarhiiv: Eesti haldusjaotus 20. sajandil: teatmik.  Eesti Riigiarhiiv, 2002.  ISBN 978-9949-36-373-5  Julkaisun verkkoversio (käyttörajoitettu). (viroksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Eesti valdade loend#Eesti endised vallad – Ennen vuotta 2017 lakkautetut kunnat ovat käännöstä.
Harjumaan kunnat ennen kuntauudistusta.
Hiidenmaan kunnat ennen kuntauudistusta.
Itä-Virumaan kunnat ennen kuntauudistusta.
Järvamaan kunnat ennen kuntauudistusta.
Jõgevamaan kunnat ennen kuntauudistusta.
Läänemaan kunnat ennen kuntauudistusta.
Länsi-Virumaan kunnat ennen kuntauudistusta.
Põlvamaan kunnat ennen kuntauudistusta.
Pärnumaan kunnat ennen kuntauudistusta.
Raplamaan kunnat ennen kuntauudistusta.
Saarenmaan kunnat ennen kuntauudistusta.
Tartumaan kunnat ennen kuntauudistusta.
Valgamaan kunnat ennen kuntauudistusta.
Viljandimaan kunnat ennen kuntauudistusta.
Võrumaan kunnat ennen kuntauudistusta.
Käännös suomeksi
Buddhalaisuus Japanissa

Kōtoku-inissa sijaitseva suuri buddhapatsas
Buddhalaisuus Japanissa jakautuu pääosin mahajana-buddhalaisuuteen, puhtaan maan koulukuntiin, nichiren-buddhalaisuuteen ja zen-buddhalaisuuteen. Japanissa buddhalaisuus näkyy myös taiteessa kuten japanilaisissa puutarhoissa, ikebanassa ja teetaiteessa. Kulttuurin ja buddhalaisuuden sekoittumisesta käytetään termiä kulttuurizen.
Historia

Buddhalaisuus saapui Japaniin 500-luvulla, minkä jälkeen se on ollut synkretisoituneena eli sekoittuneena Japanin etniseen uskontoon šintolaisuuteen. Pariskunnat saattavat mennä naimisiin šintolaisittain, mutta hautajaiset ovat buddhalaisia.
Perimätiedon mukaan buddhalaisuuden toi Japaniin Bodhidharman (japaniksi Daruma) oppeja noudattavat munkit. Darumaa esittävät nuket ovat edelleen suosittuja Japanissa.
Mahajana-buddhalaisuus

Buddhalaisuus saapui Japaniin ensiksi mahajana-suuntauksen muodossa. Mahajana tarkoittaa suurta vaunua. Sen keskeisimpiä oppeja ovat Tripitakan eli buddhalaisuuden pyhimmän kirjallisuuden arvostus, Buddhan opetus ja esimerkiksi Mahajana-sutrien kuten Lootussutran lukeminen, jossa kerrotaan moraalista ja viisaudesta. Myös valaistumisen tavoittelu buddhaluonnon kautta, bhaktin suorittaminen ja buddhapatsaiden arvostus ovat osana uskontoa. Mahajana-buddhalaisuudessa ei uskota, että on olemassa vain yksi Buddha, Gautama, vain uskotaan, että on muitakin buddhia ja boddhisattvoja. Mahajana-buddhalaisuus on aiemmin erkaantunut theravada-buddhalaisuudesta ja yhtenä syynä on se, että mahajana-buddhalaisuudessa tavoitteena ei ole tulla arhatiksi, vaan boddhisattva-polun kautta Buddhaksi.
Puhtaan maan koulukunnat

Puhtaan maan koulukunnat ovat osana Mahajana-buddhalaisuuden suuntauksia. Tämä suuntaus levisi Japaniin 1100-luvulla ja keskeisen johtajan Amitabhan nimi korvattiin japanilaisella muodolla "Amida". Puhtaan maan koulukunnat nousivat Japanissa merkittävimmän uskonnon rooliin jakaessaan ajatusta, että kaikki ovat tasa-arvoisia Amidan edessä.
Nichiren-buddhalaisuus

Nichiren-buddhalaisuus saapui Japaniin 1200-luvulla ja siinä pääpalvonnan kohteena on Lootussutra.
Nichiren-buddhalaisuus > Soka Gakkai

Soka Gakkai on liike, joka muodostui nichiren-buddhalaisuudesta. Muista buddhalaisista liikeistä poiketen Soka Gakkai harjoittaa lähetystyötä. Se luokitellaan uusiin uskontoihin, joihin usein kuulu poliittisia piirteitä. Soka Gakkai -liikkeen tarkoituksena on saada Japanista yhden uskonnon maa. Oppeihin kuuluu valaistumisen mahdollinen saavuttaminen. Soka Gakkai on sidoksissa japanilaiseen Kōmeitō-puolueeseen.
Zen-buddhalaisuus

Zen-buddhalaisuus rantautui Japaniin 1100-luvulla Kiinan chan-buddhalaisuuden myötä. Japanissa chan-buddhalaisus sai nimen zen-buddhalaisuus. Zen-buddhalaisuus on jakautunut kahteen osaan, jossa toisessa, satorin eli valaistumisen saavuttamiseen tarvitaan mielen harjoittelua ja toisessa suuntauksessa ainoastaan uskominen riittää valaistumiseen. Zen-buddhalaisuutta kutsutaan myös kulttuurizeniksi, sillä se liittyy läheisesti moneen taiteenlajiin kuten teeseremonioihin, ikebanaan eli kukkienasettelutaiteeseen ja japanilaiseen puutarhaan.
Zen-buddhalaisuus > Taide Japanin buddhalaisuudessa

Zen-buddhalaisuus on hiljalleen alkanut ottaa vaikutteita taiteesta ja muuttunut pikkuhiljaa kulttuurizeniksi. Munkit ovat kirjoittaneet esimerkiksi runoja.
Japanilainen puutarha edistää ajattelumallia, että puhtaassa maassa on kaikki hyvin. Tätä mielikuvaa pyritään havainnollistamaan puutarhojen virtaavalla vedellä ja lammella sekä kivillä.
Ikebana tarkoittaa buddhalaisten munkkien perinteisiin perustuvaa kukka-asetelmien tekemistä. Perinteisin kukka-asetelma on kolmen oksan periaate.
Japanilainen teetaide on perinteinen taiteellinen rituaalimuoto, jossa munkit valmistavat ja juovat teetä. Alun perin teetä juotiin vain siksi, että munkit pysyisivät hereillä pitkissä meditaatioistunnoissa.
Aiheesta muualla

Kuvia tai muita tiedostoja aiheesta Buddhalaisuus Japanissa Wikimedia Commonsissa
Daruma-nukkeja Osakassa
Jonathan Sigalet

| Jonathan Sigalet |
| --- | --- |

Henkilötiedot
Syntynyt: 12. helmikuuta 1986 (ikä 38) Vancouver, BC, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  186 cm
Paino:  88 kg
Pelaajaura
Pääsarjaura:  2007–
Aik. seurat:  Providence Bruins (AHL) Boston Bruins (NHL) Syracuse Crunch (AHL) Springfield Falcons (AHL) Lev Poprad (KHL) HC Slovan Bratislava (KHL) Luleå HF (SHL) Brynäs IF (SHL) Frölunda HC (SHL)
NHL-varaus:  100. varaus, 2005 Boston Bruins
Jonathan Patrick Sigalet (s. 12. helmikuuta 1986 Vancouver, Brittiläinen Kolumbia, Kanada) on uransa lopettanut kanadalainen jääkiekkopuolustaja.
Pelityyli

Elite Prospects -sivuston Erik K. Pirin mukaan Sigalet on luisteluvoimainen puolustaja, jolla on hyvä pelikäsitys ja kahden suunnan vaistot. Hän ei ole luontainen pisteidentekijä, mutta hän avaa peliä hyvin, eikä kaihda fyysisiä vääntöjä.
Ura > Seuraura

WHL-joukkue Portland Winterhawks varasi Sigaletin 51. pelaajana vuonna 2001, mutta hän ei kuitenkaan koskaan siirtynyt CHL:ään. Sigalet pelasi kauden 2002–2003 BCHL-joukkue Salmon Arm SilverBacksissa. Hänet valittiin liigan tähdistökentälliseen, tulokkaiden tähdistökentälliseen ja Interior-divisioonan parhaaksi puolustajaksi. Vuosina 2003–2005 Sigalet kävi Bowling Greenin osavaltionyliopistoa. Hänet valittiin kauden 2003–2004 päätteeksi CCHA:n tulokkaiden tähdistökentälliseen ja 14. joulukuuta 2003 liigan viikon tulokkaaksi. Kauden 2004–2005 päätteeksi Sigalet valittiin CCHA:n akateemiseen tähdistökentälliseen.
Boston Bruins varasi Sigaletin neljännellä kierroksella 100. pelaajana NHL:n varaustilaisuudessa 2005. Hän teki jo saman vuoden elokuussa kolmivuotisen tulokassopimuksen joukkueen kanssa ja siirtyi Bruinsin organisaatioon kaudeksi 2005–2006. Sigalet pelasi ensimmäisen sopimuskautensa kuitenkin kokonaan AHL-joukkue Providence Bruinsissa tehden 75 runkosarjaottelussa tehot 9+27=36 sekä kuudessa playoff-ottelussa tehot 2+1=3. Hän oli runkosarjassa joukkueen tehokkain puolustaja. Kaudella 2006–2007 Sigalet pelasi ensimmäisen ja toistaiseksi ainoan NHL-ottelunsa 9. tammikuuta 2007 Ottawa Senatorsia vastaan. Hän sai ottelussa jääaikaa 14.41 minuuttia. Sigalet keräsi ottelussa myös neljä jäähyminuuttia ja hänelle merkittiin teholukema –2. Kausi 2007–2008 hänellä taas eteni kokonaan farmissa.
Toukokuussa 2008 Bruins kauppasi Sigaletin oikeudet Columbus Blue Jacketsille vaihdossa Matt Marquardtiin. Hän siirtyi Blue Jacketsin organisaatioon kaudeksi 2008–2009, jonka Sigalet vietti seuran farmijoukkue Syracuse Crunchissa. Hän pelasi olkapäävamman takia vain 19 ottelua, mutta Sigaletin teholukema +13 oli tästä huolimatta kuitenkin joukkueen paras. Heinäkuussa 2009 hän teki kaksivuotisen ja kaksisuuntaisen jatkosopimuksen Blue Jacketsin kanssa. Myös kaksi seuraavaa kautta eteni kokonaan farmissa. Jälkimmäiseksi kaudeksi 2010–2011 Blue Jacketsin farmijoukkueeksi vaihtui Springfield Falcons, jonka sisäisen tehotilaston voiton Sigalet jakoi Ben Guitén kanssa lukemalla +12.
Kaudeksi 2011–2012 Sigalet siirtyi KHL:n slovakialaiseen laajennusjoukkue Lev Popradiin. Kaudella 2012–2013 hän jatkoi KHL-uraansa taas uudessa slovakialaisessa laajennusjoukkue HC Slovan Bratislavassa. Sigalet oli työsulkuvahvistukset Ľubomír Višňovský ja Andrej Sekera pois lukien eli joukkueen lopullisesta miehistöstä Slovanin tehokkain puolustaja tehoilla 3+9=12. Kesken kolmannen Bratislavan-kautensa 2014–2015, joulukuussa 2014 hän siirtyi kevääseen 2016 asti ulottuvalla sopimuksella Ruotsin SHL:n Luleå HF:ään. Kaudeksi 2016–2017 Sigalet siirtyi kolmivuotisella sopimuksella Frölunda HC:hen. Hän voitti kauden aikana Mestarien liigan mestaruuden. Kaudella 2018–2019 Sigalet voitti sekä Ruotsin-mestaruuden että Mestarien liigan mestaruuden.
Sigalet siirtyi kaudeksi 2019–2020 jatkamaan SHL-uraansa kaksivuotisella sopimuksella Brynäs IF:n riveihin.
Ura > Maajoukkueura

| Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Mitalit> Maa:   Kanada.Miesten jääkiekko.U-18 Junior World Cup  | Maa:   Kanada> Miesten jääkiekko. |
| --- | --- | --- | --- |
|  Kultaa | Piešťany 2004 | jääkiekko |  |
Sigalet pelasi alle 18-vuotiaiden MM-kilpailuissa vuonna 2004. Hän pelasi myös alle 18-vuotiaiden U-18 Junior World Cupissa vuonna 2004, jolloin Sigalet voitti kultaa.
Sigalet edusti myös Kanadan A-maajoukkuetta Deutschland Cupissa vuonna 2016, jolloin hän jakoi joukkueen sisäisen tehotilaston voiton Kevin Clarkin ja Nick Petersenin kanssa lukemalla +3. Yhteensä Sigalet on pelannut kuusi A-maaottelua tehden kaksi syöttöpistettä.
Muuta

Sigaletin isoveli Jordan on entinen jääkiekkomaalivahti, joka pelasi myös yhden NHL-ottelun Boston Bruinsissa kaudella 2005–2006. Nykyään hän toimii NHL-joukkue Calgary Flamesin maalivahtivalmentajana.
Nagiso

| Nagiso |
| --- | --- |
 lippu:  vaakuna

Valtio:  Japani
Prefektuuri:  Naganon prefektuuri
Piirikunta:  Kison piirikunta
Pinta-ala:  
 – Kokonaispinta-ala:  215,9 km²
Väkiluku (2020):  3 917
 – Väestötiheys:  18,14 as./km²
Infobox OKVirheellinen NIMI-arvo: 
Nagiso (jap. 南木曽町, Nagiso-machi) on maaseutukaupunki Naganon prefektuurissa, Japanissa. Siellä asuu 3 917 asukasta, sen väestötiheys on 18,14 asukasta neliökilometrillä ja pinta-ala 215,9 neliökilometriä. Maaseutukaupungin väestö laskee.
Väestönkehitys

Lähde:
| Vuosi | Väestö | Muutos |
| --- | --- | --- |
| 1995 | 6 112 |  |
| 2000 | 5 687 | -425 |
| 2005 | 5 238 | -449 |
| 2010 | 4 810 | -428 |
| 2015 | 4 313 | -497 |
| 2020 | 3 917 | -396 |
Dabba Wallah

Dabba Wallah tai dabbawalla on palvelu ja ammatti Intian Mumbaissa, sekä näiden ammatinharjoittajien osuuskunta, joka työllistää noin viisituhatta jäsentään.
Lounasastia eli dabba
Dabbawallat kuljettavat metallisia lounasastioita työpaikoille joko asiakkaidensa kotiväeltä tai erillisestä lounaskeittiöstä. Palvelu on aloitettu 1880-luvulla. Sitä pidetään taidokkaana tiedonhallinnan näytteenä, sillä dabbawallat kuljettavat päivittäin lähes 200 000 ruoka-annosta, valituksia tulee erittäin vähän ja koko palvelu toimii ilman korkeaa teknologiaa.
Aiheesta muualla

Dabbawalla.com (Arkistoitu – Internet Archive) - tribuuttiravintola Yhdysvalloissa
Vineyard-liike

| Vineyard-liike |
| --- | --- |

Suuntautuminen:  uuskarismaattisuus
Teologia:  evankelikaalisuus
Toiminta-alue:  95 maata
Päätoimipaikka:  Stafford, Texas
Perustaja:  Chuck Smith
Perustettu:  1982
Irtautunut:  Calvary Chapel
Kirkosta irtautuneet:  Toronton siunaus
Seurakuntia:  2 400
Aiheesta muualla
Sivusto
Infobox OKVirheellinen NIMI-arvo: 
Vineyard-liike (virallisesti Association of Vineyard Churches) on maailmanlaajuinen seurakuntaliike, jonka tavoitteena on julistaa kristinuskon sanomaa nykykulttuurin keinoin. Vineyard-liike kuuluu evankelikaaliseen kenttään. Liikkeen juuret ovat 1970-luvun Jeesus-liikkeessä, jossa joukko kristittyjä kokoontui vuonna 1976 kotiseurakuntaliikkeenä Yhdysvaltain Kalifornian Yorba Lindassa. Calvary Chapelin yhteydessä toiminut seurakunta järjesti ensimmäisen jumalanpalveluksen vuonna 1977. Tuolloin seurakunnan johtajaksi tuli John Wimber (1934–1997).
Historia

Vineyard-liike sai alkunsa Chuck Smithin 1960-luvulla perustaman Calvary Chapel -kirkon haarautumana. Calvary Chapel -kirkon juuret juontavat puolestaan niin sanottuun Jeesus-liikkeeseen. Vineyard-liikkeen toivat Suomeen Cai ja Katja Talvio vuonna 1996 Kanadasta, jossa he olivat osallistuneet Vineyard-seurakunnan toimintaan.
Ensimmäinen Vineyard-seurakunta perustettiin Los Angelesiin vuonna 1974 Kenn Gulliksen toimesta. Gulliksenin johtamaan Vineyardiin liittyi tavallisia ihmisiä, mutta myös tunnettuja näyttelijöitä ja muusikoita kuten Bob Dylan, T-Bone Burnett ja Keith Green. Ensimmäiset tytärseurakunnat istutettiin vuonna 1975. Vuoteen 1982 mennessä oli syntynyt seitsemän Vineyard-seurakuntaa.
Toiminta Pohjoismaissa

Pohjoismaiset Vineyard-seurakunnat muodostavat yhdessä Vineyard Nordic-kirkkokunnan, johon kuuluvat Norjan, Ruotsin, Suomen ja Tanskan seurakunnat. Ruotsissa ensimmäinen seurakunta perustettiin Tukholmassa vuonna 1992. Vineyard-liike on harjoittanut seurakuntaistutusta alusta alkaen. Pohjoismaisten seurakuntien välillä tehdään yhteistyötä säännöllisten johtajakonferenssien sekä Mullsjössä järjestettävän pohjoismaisen kesäleirin kautta.
Sompion kirjasto

| Sompion kirjasto |
| --- | --- |
Sijainti:  Sodankylän kirjasto: Jäämerentie 1, 99600 Sodankylä Pelkosenniemen kirjasto: Sodankyläntie 13, 98500 Pelkosenniemi,  Savukosken kirjasto: Sauherrantie 23 C, 98800 Savukoski
Koordinaatit:  67.4130°N, 26.5936°E
Tyyppi:  seutukirjasto
Perustettu:  2009 (seutukirjasto)
Kotisivut
Sompion kirjasto on Lapin maakunnassa toimiva seutukirjasto, joka vastaa kunnallisten kirjastopalvelujen järjestämisestä Pelkosenniemen, Savukosken ja Sodankylän kunnissa. Vuoden 2009 alussa toimintansa aloittaneen seutukirjaston vastuukirjastona toimii Sodankylän kirjasto.
Sompion kirjastolla on kolme kiinteää toimipaikkaa (Pelkosenniemen kirjasto, Savukosken kirjasto, Sodankylän kirjasto) ja kirjastoauto Hilla. Vanhin näistä on vuonna 1873 toimintansa aloittanut Sodankylän kirjasto. Sen kirjastorakennuksen ovat suunniteleet arkkitehdit Jouni Koiso-Kanttila ja Kimmo Kuismanen; rakennus valmistui vuonna 1977. Kirjaston jatkeeksi rakennettiin Sodankylän kunnantalo (1982). Kirjaston laajennus tuli käyttöön 1997.  Kirjastoauto Hilla kiertää seutukirjaston alueella, ja pysähtyy noin 100 paikalla. Kirjastoautossa seuraa paikallisapteekin suppea itsehoitotuotteiden valikoima ja reseptilääkkeiden kuljetuspalvelu.
Vuonna 2023 kolmen kunnan yhteisen Sompion kirjaston kokoelmiin kuului yli 137 000 nimikettä, joista noin 121 000 oli kirjoja. Lainaajia näissä kirjastoissa oli yhteensä 2 977. He lainasivat yhteensä 132 976 nimikettä ja tekivät 72 159 fyysisistä kirjastokäyntiä. Lainoista 29 648 tehtiin kirjastoauton kautta.
Sompion kirjasto kuuluu Lapin maakunnan kunnankirjastojen muodostamaan Lapin-kirjastokimppaan.
Kotia päin

| Kotia päin |
| --- | --- |

Ohjaaja:  Ilkka Järvi-Laturi
Käsikirjoittaja:  Ilkka Järvi-Laturi, Outi Nyytäjä, Annina Enckell
Tuottaja:  Lasse Saarinen
Säveltäjä:  Atso Almila
Kuvaaja:  Kjell Lagerroos
Leikkaaja:  Tuula Mehtonen
Pääosat:  Ilkka Koivula, Jonna Järnefelt, Leena Suomu, Risto Tuorila, Mikko Nousiainen
Valmistustiedot
Valmistusmaa:  Suomi
Tuotantoyhtiö:  Filminor Oy, Filmzolfo Oy
Ensi-ilta:   10. maaliskuuta 1989
Kesto:  93 minuuttia
Alkuperäiskieli:  suomi
Aiheesta muualla
IMDb 
Elonet
AllMovie
Infobox OKNimi-testi OK: 
Kotia päin on Ilkka Järvi-Laturin ohjaama suomalainen draamaelokuva vuodelta 1989. Sen ovat käsikirjoittaneet ohjaajan kanssa Outi Nyytäjä ja Annina Enckell. Pääosia näyttelevät Ilkka Koivula, Jonna Järnefelt, Leena Suomu ja Risto Tuorila.
Juoni

Rikollisten suosimaa kapakkaa Oulussa pitävän Ellin (Suomu) poika Mika (Koivula) pääsee opiskelemaan Helsinkiin. Vankilasta vapautunut isäpuoli (Tuorila) vaatii poikaa palaamaan Ouluun.
Tuotanto

Järvi-Laturi sanoi saaneensa alkusysäyksen elokuvan tekemiseen iltapäivälehden jutusta ”Alamaailma kosti – ruumis löytyi satama-altaasta”.
Elokuva oli ensimmäinen pitkä näytelmäelokuva paitsi ohjaaja Järvi-Laturille, myös pääosien nuorille Koivulalle ja Järnefeltille ja kuvaaja Kjell Lagerroosille.
Vastaanotto

Kotia päin sai ristiriitaisia arvioita. Sen tosipohjaisuutta kritisoitiin, vaikka tarina ei tarkoin seurannutkaan innoituksena olleita tapahtumia. Helsingin Sanomien Helena Ylänen piti sitä 1980-luvun ehkä parhaana kotimaisena. The New York Timesin Jane Maslin piti elokuvaa outona, totisena ja ankeana, näyttelijäsuorituksia epämääräisinä ja loppuratkaisua yllättävänä mutta ei valaisevana.
Ohjaaja Järvi-Laturi palkittiin elokuvasta Anjalankosken elokuvapalkinnolla, Pohjoismaisella elokuvapalkinnolla ja Parhaan käsikirjoituksen Jussilla. Kotia päin voitti Belfortin EntreVues-festivaalien yleisöpalkinnon, Rouenissa lehdistön palkinnon ja Salzburgissa parhaan näytelmäelokuvan palkinnon.
Aiheesta muualla

Kotia päin Internet Movie Databasessa (englanniksi)
Kotia päin Elonet.
| n k Ilkka Järvi-Laturi |
| --- | --- |
Pitkät elokuvat (ohjaus):  Kotia päin (1989)  Tallinnan pimeys (1993)  Historiaa tehdään öisin (1999) 
Lyhytelokuvat (ohjaus):  Arsenikkia ja wanhoja peniksiä (1983)  Pappa ja radio (1985)  Muuan yö (1986)  Kenkää korjaamassa (1986)  Come with Us (1986)  Enso Solaris (1987)  Kaasari (1989)
Josh Melnick

| Josh Melnick> Henkilötiedot |
| --- | --- |
Syntynyt: 10. heinäkuuta 1995 (ikä 29) Annandale, NJ, Yhdysvallat
Kansalaisuus:   Yhdysvallat
Jääkiekkoilija
Pelipaikka:  keskushyökkääjä
Maila:  oikea
Pituus:  178 cm
Paino:  82 kg
Seura
Seura:  Straubing Tigers
Sarja:  DEL
Pelinumero:  37
Pelaajaura
Pääsarjaura:  2024–
Aik. seurat:  Texas Stars (AHL) Chicago Wolves (AHL) Kärpät (SML)
Josh Melnick (s. 10. heinäkuuta 1995 Annandale, New Jersey, Yhdysvallat) on yhdysvaltalainen jääkiekkoilija, joka pelaa Saksassa DEL-liigan Straubing Tigersissa. Hän on pelipaikaltaan keskushyökkääjä. Melnick laukoo oikealta.
Ura > Juniori- ja yliopistovuodet

Melnick aloitti luistelun omien sanojensa mukaan noin 4–5-vuotiaana. Hän vietti juniorivuotensa pääasiassa kotiseudullaan New Jerseyssa. Melnick kävi high schoolin Delbarton Schoolissa, jonka varakapteenina hän toimi kaudella 2012–2013. Youngstown Phantoms varasi Melnickin 90. pelaajana USHL:n varaustilaisuudessa 2013. Hän siirtyi joukkueeseen 2013–2014. Kaudella 2014–2015 Melnick toimi Phantomsin varakapteenina. Hän voitti tehoilla 14+48=62 koko USHL:n syöttöpörssin ja sijoittui pistepörssissä kahdeksanneksi. Melnick oli myös joukkueensa kolmanneksi paras pistemies. Hän voitti liigan runkosarjan mestaruuden, Anderson Cupin.
Vuodet 2015–2019 Melnick kävi Miamin yliopistoa Ohiossa. Freshman-vuotenaan 2015–2016 hän oli joukkueen kolmanneksi paras pistemies tehoilla 9+16=25, kuten myös Sophomore-vuotenaan 2016–2017 tehoilla 9+18=27. Melnick toimi samalla kaudella myös Miami-Ohion varakapteenina. Kesällä 2017 NHL-varaamaton Melnick osallistui Boston Bruinsin kehitysleirille. Kesällä 2018 hän osallistui New York Rangersin kehitysleirille. Senior-vuotenaan 2018–2019 Melnick nousi Miami-Ohion kapteeniksi. Hän voitti joukkueen sisäisen piste- ja syöttöpörssin tehoilla 10+16=26.
Ura > Ammattilaisura

Viimeisen yliopistokautensa päätteeksi maaliskuussa 2019 NHL-varaamaton Melnick teki vuoden mittaisen tulokassopimuksen Dallas Starsin kanssa. Hän liittyi samalla amatööritryout-sopimuksella AHL-joukkue Texas Starsiin, jossa Melnick pelasi loppukaudella 2018–2019 11 runkosarjaottelua tehden kolme syöttöpistettä. Kauden 2019–2020 hän pelasi kokonaan AHL:ssä tehden 55 runkosarjaottelussa tehot 5+11=16. Melnickin teholukema +9 oli Starsin hyökkääjistä paras.
Tulokassopimuksen päätteeksi Dallas Stars ei tarjonnut Melnickille perussopimusta, joten hän jäi lokakuussa 2020 rajoittamattomaksi vapaaksi agentiksi. Melnick jäi kuitenkin Starsin organisaatioon, kun hän teki tammikuussa 2021 vuoden mittaisen AHL-sopimuksen Texas Starsin kanssa. Melnick nousi koronaviruspandemian lyhentämällä kaudella 2020–2021 joukkueen varakapteeniksi. Elokuussa 2021 hän teki seuran kanssa vuoden mittaisen jatkosopimuksen. Hän osallistui samana syksynä myös Dallas Starsin NHL-harjoitusleirille.
Heinäkuussa 2022 Melnick teki vuoden mittaisen AHL-sopimuksen Chicago Wolvesin kanssa. Hän nousi joukkueen varakapteeniksi. Melnick teki 71 runkosarjaottelussa tehot 16+19=35. Hän oli Wolvesin kolmanneksi paras maalintekijä. Melnickin teholukema +9 oli myös joukkueen hyökkääjistä paras. Kesäkuussa 2023 hän teki Wolvesin kanssa vuoden mittaisen jatkosopimuksen.
Kaudeksi 2024–2025 Melnick siirtyi vuoden mittaisella sopimuksella SM-liigajoukkue Oulun Kärppiin. Hänellä oli alkukaudella omien sanojensa mukaan vaikeuksia sopeutumisen ja pelivarmuuden kanssa. Melnick oli ilman maalia kaksi kuukautta, kunnes 14. joulukuuta 2024 ottelussa Rauman Lukkoa vastaan hän teki ammattilaisuransa ensimmäisen kypärätempun, kun Kärpät voitti ottelun lukemin 5–4. Melnickin toinen maali syntyi ylivoimalla. Pekka Saarenheimo valitsi hänet ottelun Alumnien tähtien ykköstähdeksi. Melnick pelasi Kärpissä kaikkiaan 35 runkosarjaottelua tehopistein 6+6=12 ja hän edusti joukkuetta myös Spengler Cupissa tehden kolmessa ottelussa neljä syöttöpistettä jakaen sisäisen pistepörssin voiton Patrik Virran kanssa, kunnes tammikuussa 2025 hänen sopimuksensa purettiin yhteisymmärryksessä. Samana päivänä Melnickin uutisoitiin siirtyvän loppukauden kattavalla sopimuksella Saksaan DEL-liigan Straubing Tigersiin.
Pelityyli

Melnickin entisen seuran Kärppien urheilutoimenjohtaja Mikko Myllykoski on maininnut hänen vahvuuksikseen kahden suunnan pelaamisen ja johtajuuden. Myllykosken mukaan Melnick tuo oikealta laukovana pelaajana monipuolisuutta kokoonpanoon.
Melnick on maininnut suosikkipelaajakseen Patrice Bergeronin, johon hän on myös verrannut pelityyliään kahden suunnan pelaamisen osalta. Melnick on valinnut pelinumeron 37 Bergeronin innoittamana.